Source: https://www.riigiteataja.ee/akt/105012011010
Timestamp: 2020-02-26 12:06:52+00:00
Document Index: 247619

Matched Legal Cases: ['§ 1', '§ 28', '§ 2', '§ 2', '§ 701', '§ 55']

RT I, 05.01.2011, 10
29.12.2010 otsus nr 799
§ 1. Kohaliku omavalitsuse korralduse seaduses (RT I, 16.11.2010, 6) tehakse järgmised muudatused:
„(2) Valla- või linnasekretäriks võib nimetada vähemalt 21-aastase Eesti kodaniku:
2) kes on omandanud õiguse õppesuunal vähemalt riiklikult tunnustatud bakalaureusekraadi, sellele vastava kvalifikatsiooni Eesti Vabariigi haridusseaduse § 28 lõike 22 tähenduses või sellele vastava välisriigi kvalifikatsiooni ning kes on töötanud avaliku teenistuse seaduse § 2 tähenduses riigi või kohaliku omavalitsuse ametiasutuses vähemalt kaks aastat või
3) kellele on Vabariigi Valitsuse moodustatud valla- ja linnasekretäride kutsekomisjoni poolt enne 2011. aasta 1. märtsi väljastatud valla- ja linnasekretäride kutsenõuetele vastavuse tunnistus ja kes on töötanud avaliku teenistuse seaduse § 2 tähenduses riigi või kohaliku omavalitsuse ametiasutuses vähemalt kaks aastat, kuid kes ei vasta käesoleva lõike punktides 1 ja 2 sätestatud haridusnõuetele.”;
2) paragrahvi 55 lõike 4 punkt 8 muudetakse ja sõnastatakse järgmiselt:
„8) osaleb valitsuse istungi dokumentide ettevalmistamisel ja korraldab istungite protokollimist;”;
3) paragrahvi 55 lõike 4 punkt 10 muudetakse ja sõnastatakse järgmiselt:
„10) täidab teisi seaduses, valla või linna põhimääruses ja kohaliku omavalitsuse üksuse õigusaktis valla- või linnasekretärile sätestatud ülesandeid.”;
4) paragrahvi 55 lõige 5 muudetakse ja sõnastatakse järgmiselt:
„(5) Valla- või linnasekretäri äraolekul asendab teda vallavanema või linnapea käskkirjaga määratud isik. Valla- või linnasekretäri asendajal on kõik valla- või linnasekretäri õigused ja kohustused ning ta peab vastama käesoleva paragrahvi lõikes 2 sätestatud vanuse ja kodakondsuse nõudele ning ühele lõike 2 punktides 1–3 valla- või linnasekretäri ametisse nimetamiseks esitatud tingimusele.”;
5) seadust täiendatakse §-ga 701 järgmises sõnastuses:
„§ 701. Valla- ja linnasekretäri teenistuse jätkamine
Käesoleva seaduse § 55 lõikes 2 sätestatud nõudeid ei kohaldata enne 2011. aasta 1. märtsi ametisse nimetatud valla- või linnasekretäri puhul, kes jätkab 2011. aasta 1. jaanuaril teenistust sama kohaliku omavalitsuse üksuse valla- või linnasekretärina.”
Käesolev seadus jõustub 2011. aasta 1. märtsil.